|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2009 M. RUGSĖJO 24 D. SPRENDIMO NR. T1-226 „DĖL APMOKĖJIMO VEŽĖJAMS IR MOKYKLOMS UŽ MOKSLEIVIŲ VEŽIMĄ Į UGDYMO ĮSTAIGAS TVARKOS PATVIRTINIMO“ PAKEITIMO**  |
| 2019 m. rugsėjo 26 d. Nr. T1- |
| Plungė  |

Plungės rajono savivaldybės taryba nusprendžia:

1. Pakeisti Apmokėjimo vežėjams ir mokykloms už mokinių vežimą į ugdymo įstaigas tvarkos, patvirtintos Plungės rajono savivaldybės tarybos 2009 m. rugsėjo 24 d. sprendimu Nr. T1-226, 16 punktą ir išdėstyti jį taip:

„16. Su mokyklomis, turinčiomis mokyklinius autobusus, Plungės rajono savivaldybės administracija sudaro sutartis (nuo einamųjų mokslo metų rugsėjo 1 d. iki kitų metų liepos 1 d.) ir moka faktiškai patirtas moksleivių vežimo į mokyklą išlaidas pagal per mėnesį suteiktų paslaugų perdavimo ir priėmimo aktus. Į skaičiuojamas faktines išlaidas įtraukiamos išlaidos už degalus, remontą, proporcingai tenkančios pagal sutartį nuvažiuotiems kilometrams. Į aktą įtraukiamos ir išlaidos, susijusios su vairuotojo atlyginimu, ir draudimo išlaidos – 100 proc.“

2. Pripažinti netekusiais galios Plungės rajono savivaldybės tarybos:

2.1. 2007 m. lapkričio 29 d. sprendimo Nr. T1-12-271 „Dėl Keleivių ir moksleivių vežimo vietinio susisiekimo maršrutais tarifų patvirtinimo ir apmokėjimo vežėjams už keleivių ir moksleivių vežimą tvarkos patvirtinimo“ 1 punktą;

2.2. 2011 m. vasario 24 d. sprendimą Nr. T1-31 „Dėl Plungės rajono savivaldybės tarybos 2009 m. rugsėjo 24 d. sprendimo Nr. T1-226 „Dėl Apmokėjimo vežėjams ir mokykloms už mokinių vežimą į ugdymo įstaigas tvarkos patvirtinimo“ pakeitimo“.

Savivaldybės meras

SUDERINTA:

Administracijos direktorius M. Kaunas

Laikinai einantis Vietos ūkio skyriaus vedėjo pareigas A.Liutika

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimo projektą rengė Vietos ūkio skyriaus specialistas E. Jankauskas

 Teisės aktų projektų numatomo teisinio

reguliavimo poveikio vertinimo rezultatų

pateikimo tvarkos aprašo priedas

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2009 M. RUGSĖJO 24 D. SPRENDIMO NR. T1-226 „DĖL APMOKĖJIMO VEŽĖJAMS IR MOKYKLOMS UŽ MOKSLEIVIŲ VEŽIMĄ Į UGDYMO ĮSTAIGAS TVARKOS PATVIRTINIMO“ PAKEITIMO“**

2019 m. rugsėjo 2 d.

Plungė

1. **Parengto teisės akto projekto tikslai –** pakeisti apmokėjimo vežėjams ir mokykloms už mokinių vežimą į ugdymo įstaigas tvarkos, patvirtintos Plungės rajono savivaldybės tarybos 2009 m. rugsėjo 24 d. sprendimu Nr. T1-226, 16 punktą.

**2. Teisės akto projekto esmė**, **rengimo priežastys ir motyvai.** Keičiamas Tvarkos 16-asis punktas, reglamentuojantis geltonųjų autobusų važiavimo apmokėjimą. LR Vyriausybė kiekvienais metais pakeičia minimalios mėnesio algos dydį, pavyzdžiui: 2019 metams yra patvirtintas 555 eurų MMA, o 2020 metams – 607 eurai. Taigi, būtina nuolat koreguoti apmokėjimą geltonųjų autobusų vairuotojams.

**3. Lėšų poreikis (jeigu teisės aktui įgyvendinti reikalingos lėšos).** Išlaidos yra planinės, atsižvelgiant į galiojančius teisės aktus.

**4. Laukiami rezultatai.** Pozityvus poveikis didelei mokinių bendruomenei, nes moksleiviams garantuojama galimybė pasiekti mokymosi įstaigą ir grįžti namo.

**5. Kita svarbi informacija. -**

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *-* | *-* |
| *Finansams* | *Atitinkantis teisės aktus moksleivių pavėžėjimo finansavimo užtikrinimas* | *-* |
| *Socialinei aplinkai* | *-* | *-* |
| *Viešajam administravimui* | *Tinkamas teisės aktų vykdymas* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *Moksleiviams garantuojama galimybė pasiekti mokymosi įstaigas ir grįžti namo* | *-* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus specialistasEvaldas Jankauskas